
În ceea ce priveşte tehnica cusăturilor, cel mai frecvent 
este punctul în cruce, cusătura pe fir, dar revine totuşi mai 
des aşa-zisul punct bătrânesc, cu ajutorul căruia se 
realizează o broderie numită «în rumânescuri ». Se poate 
spune că o caracteristică a cusăturilor de la iile muscelene 
o formează acest tip de broderie. În tehnica aceasta, se 
foloseşte un fir gros, lăsat afânat. Printr-o abilitate a 
cusătoarei se obţine un câmp uniform de broderie în 
relief. Conturul propriu-zis al motivului ornamental 
realizat printr-o astfel de tehnică, de obicei geometric, nu 
se poate distinge decât de aproape. 


O altă piesă de port femeiesc, care contribuie în largă 
măsură la definirea portului muscelean, este fota. De 
formă dreptunghiulară, fota se poartă înfăşurată strîns în 
jurul şoldurilor. Aspectul fotei este în general sobru. 
Împodobirea fotei se face fie în țesătură, şi în acest caz ea 
constă din simple vergi, sau este aleasă cu mina la război 
în motive florale sau geometrice. Ornamentica fotei, deşi 
simplă, merită atenţia iubitorului de artă. Înainte de 1880, 
ea consta din nişte vărgi sau benzi mai late, aşezate la 
capetele fotei sau la poale. De la o dată destul de veche, pe 
lângă fota cu vărgi şi benzi la capete a apărut şi fota cu 
motive ornamentale alese cu mâna, totdeauna 
geometrice, realizate din îmbinări de forme romboidale, 
în culoare roşie, verde, galbenă. Adeseori în alesături şi-a 
făcut loc cu discreţie şi firul metalic. Acest tip de fotă 
reprezintă fota de sărbătoare. 


Dacă broboada neagră cu ciucuri, de toate zilele, are o mai 
mică importanţă în ansamblul costumului de muncă, 
marama — o țesătură de borangic în două iţe — reprezintă 
una din piesele de podoabă ale costumului femeiesc de 
sărbătoare. De forma unui voal lung, pînă la patru metri, 
ea are o înfăţişare fină, spumoasă, fiind împodobită cu 
ornamente din bumbac sau mătase în alb, roşu, albastru, 
galben, sau din fir în culoarea argintului sau a aurului. 


Pe timp răcoros, costumul se îmbogăţeşte cu haine de 
dimie albă şi cojoace. 


Costumul popular destinat bărbaților nu este mai puţin 
valoros decât cel al femeilor. Acesta este compus în timpul 
verii din pălărie, cămaşă, briu sau chimir, iţari şi opinci. 
El impresionează prin aspectul său închegat, împodobit 
cu măsură. La acest ansamblu se poartă şi o vestă neagră, 
adeseori cu guleraş. Pe vreme răcoroasă, costumul 
bărbătesc se îmbogățește cu alte piese, între care căciula, 
cioarecii de dimie albă, cojocul şi minteanul. 


Cămaşa bărbătească, acoperită de cusături la gât, piept, 
umeri, pe marginea mânecilor şi la poale, constituie 
elementul cel mai de seamă al costumului bărbătesc. 
Motivele ornamentale sunt în general geometrice. Se 
cunosc câteva forme de cămăşi bărbăteşti: cămaşa cu 
platcă simplă, lipsită de ornamente, cămaşa cu clini şi 
cămaşa cu fustă, care reprezintă piesa de port pentru zile 
de sărbătoare. Se pare că nicăieri proporţia dintre 
lungimea cămăşii şi cea a iţarilor nu este atit de firească 
ca la portul muscelenilor. 


Faima portului popular din Muscel datorat aspectului său 
neobişnuit de spectaculos, a făcut ca însăşi, Regina Maria 
să îl adopte ca ţinută de înaltă ceremonie 
naţională. Costumele din Argeş, costumele de la curte se 
remarcă prin abundența firului metalic şi paietelor, 
prezente pe toate componenetele sale. În 1885, Regina 
Elisabeta sugera ca la balul curţii toate doamnele să se 


îmbrace în port popular. În acest fel, Casa Regală lansa o 
adevărată modă, prin intermediul căreia erau îmbinate 
elemente de port popular cu piese occidentale. 





ANUNŢURI 


« Darurile Sfântului Nicolae 

Seara dinaintea prăznuirii Sf. ler. Nicolae a fost plină de 
daruri, atât pentru cei mari, cât şi pentru cei mici. 
Asociaţia „lerom. Arsenie Boca” a pregătit peste 300 de 
pungi cu cadouri, care au fost date copiilor de la 
Bisericuţă, dar şi celor din familiile nevoiaşe. Copiii au 
răspuns la dragostea Sfântului, aducând prinos de cântec 
ŞI poezie. 


*« Dumnezeu să-i ierte pe dragii noştri! 

Mai multe familii dintre noi au fost încercate în ultima 
săptămână prin trecerea la Domnul a unor oameni dragi 
inimii lor. Să îi pomenim pe toţi în rugăciuni; pe cei 
adormiţi: copila Sara-Anamaria, Gligor (tatăl pr. 
Robert de la Drauţ), Dan Antoci (tatăl lui Alexandru în 
scaun cu rotile), Ileana (mama lui Ştefan antrenorul), să 
îi odihnească Dumnezeu cu drepţii, iar pe cei rămași, să îi 
mângâie şi să îi întărească. 


ȘTIRI 





* Slujba de pomenire a Regelui Mihai I, la trei ani de la 
trecerea la cele veşnice (5 decembrie 2017), a fost oficiată 
la Castelul Săvârşin, în prezenţa Majestății Sale Margareta 
și a Principelui Radu. Slujba a fost rostită de părintele 
Călin, parohul bisericii ortodoxe din comună. Basilica.ro 


+ Din păcate, autorităţile greceşti au anunţat că în Grecia, 
de Naşterea Domnului bisericile vor fi deschise pentru 
un număr extrem de redus de persoane, în timp ce în 
Cipru slujbele se vor ţine fără credincioşi. Aceleaşi 
restricţii dure au fost impuse şi în Ţara Sfântă, unde în 
Biserica Naşterii din Betleem vor putea fi prezenţi doar 
câţiva clerici. Orthodoxtimes.com 


Aşteptăm întrebările, sugestiile şi eventualele colaborări 
pe adresa revista.maximina (e gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 











+ Foaie ortodoxă pentru suflet 


SFINŢII STRĂMOȘI — GURILE PRIN 
CARE NE CHEAMĂ DUMNEZEU 


CUVÂNT AL SF. IUSTIN DE CELJIE 
Postul Crăciunului, 1965 





Astăzi Biserica îi prăznuieşte pe toţi Părinţii, pe toţi 
Drepţii Vechiului Testament, cei care au trăit înaintea 
venirii lui Hristos — slugile lui Dumnezeu, sfintele slugi ale 
lui Dumnezeu pe care, din timp în timp, EI le-a trimis în 
această lume, le-a trimis neamului omenesc spre a 
mărturisi că această lume este Cina, marele ospăț. Moise, 
Ilie, împăratul David, nenumărați  Proroci și 
Mărturisitori, Drepţii Vechiului "Testament, aceştia 
sunt mulţimea de oameni sfinţi (Evrei 12, 1) care 
necontenit cheamă neamul omenesc: Veniţi, toate 
sunt gata, Dumnezeu vă cheamă. Însă lumea merge ŞI se 
pleacă la idoli, se pleacă dumnezeilor mincinoși, nu 
slujeşte lui Dumnezeu, nu vrea să slujească Adevăratului 
Dumnezeu; iată şi vitele şi plantele și animalele le 
consideră mai importante, ca fiind scopul vieţii lor, încât 
slăvesc dumnezeirea lor; oamenii se pleacă idolilor, se 
pleacă animalelor, plantelor, pietrelor, iar pentru 
Adevăratul Dumnezeu nu au timp. 


Domnul, spre a-i dezmetici pe oameni, trimite neamului 
omenesc slugile Sale, le trimite tuturor noroadelor şi le 
cheamă neîncetat: Veniţi, toate sunt gata. Oameni, 
spuneţi şi voi ce vă mai trebuie din ceea ce a oferit Domnul 
Hristos omului? Cu toate acestea, oare, puteţi lepăda ceva 
mai măreț? El, Dumnezeu, a devenit om. Oare tu, omule, 
faci ceva mai presus decât aceasta? El, Dumnezeu, a adus 
Viaţa veşnică. Omule şi frate, ce este viaţa ta pe 
pământ fără de Viaţa cea veşnică? 

Ce? O scurtă perioadă de chin, nenorocire, pătimire, 
boală şi suferinţă — aceasta este viaţa pământească a 
omului fără Domnul Hristos. lar Dumnezeu ne-a 
dăruit Viaţa cea veşnică, şi pentru mine, şi pentru tine, 
şi ne-o dăruieşte în Biserica Sa prin Sfânta Împărtăşanie, 
prin Botez, prin credinţă, prin dragoste, prin nădejde, 
prin tot ceea ce El, Minunatul Domn, hrăneşte sufletele 
noastre printr-o hrană nemuritoare şi veşnică. 


Iată, astăzi îi slăvim pe Sfinţii Părinţi, pe Drepţii Vechiului 
Legământ, al căror număr este atât de mare şi toţi ne 
cheamă: Veniţi, toate sunt gata.lar noi cum 
răspundem chemării? Să nu fim neînţelepţi şi nebuni. 
Mâine Biserica îlproslăveşte pe Sf. Tirs şi pe ceilalţi 
Mucenici dimpreună cu el și ei ne cheamă, ne cheamă la 
cina dumnezeiască: Veniţi, toate sunt gata. Căci ei, Sfinţii, 
s-au hrănit cu hrana dumnezeiască cea veşnică, pe care le- 
a dat-o Domnul în această lume şi au devenit nemuritori 
şi sfinti în această lume şi în cealaltă. Având înaintea 
noastră atâtea modele (Evrei 12, 1), atâţia oameni sfinţi, 
noi nu vom avea scuza în ziua Dreptei Judecăţi, când 
Domnul ne va atrage atenţia şi mie, şi ţie, şi tuturor: 
Priviţi-i pe Drepţii Mei, priviţi-i pe Drepții şi pe Sfinţii şi 
pe Mucenicii şi pe Mărturisitoriui, şi voi ați trăit în aceeași 
Biserică, şi voi ați vieţuit în aceeaşi lume, însă ați călcat 
în picioare Dreptatea Mea, Dragostea Mea, ați călcat în 
picioare Evanghelia Mea. Pe când eraţi jos pe pământ nu 
le-aţi dorit, aşadar nu vă sunt de trebuinţă nici aici. Şi vor 
merge drepţii la Viaţa veşnică (Matei 25, 46). 


Mulţi sunt chemaţi, dar puţini sunt aleşi (Matei 22, 
14). Dumnezeu îi cheamă pe toţi, dar cum vei 
răspunde tu chemării, aceasta depinde de 
tine. Dumnezeu te cheamă la Viaţa veşnică, la Dreptatea 
veşnică, la Dragostea veşnică şi îţi oferă Viaţa cea 
veşnică. De tine depinde dacă vei răspunde chemării. 
Dacă vei răspunde, atunci vei deveni ales al lui Dumnezeu. 


Cu rugăciunile Sfinţilor Părinţi prăznuiţi astăzi şi ale 
tuturor Sfinţilor, ale Sfinţilor Apostoli, ale Mucenicilor, 
Drepţilor şi Mărturisitorilor, fie ca Bunul Dumnezeu să 
deschidă sufletele noastre şi auzul nostru duhovnicesc şi 
vederea noastră duhovnicească, ca să răspundem 
chemării Domnului în fiece zi şi în fiece noapte, să fim 
conştienţi că suntem în această lume la cina cea 
îmbelșugată a lui Dumnezeu, că suntem în Biserica Sa la 
Cina cea veşnică a Adevărului veşnic şi a Dreptăţii 
dumnezeieşti, că aceasta este aceea de care avem nevoie 
în această lume, că Domnul Hristos a adus fiinţei 
omeneşti toate cele necesare pentru dobândirea vieţii 
celei veşnice, şi în aceasta, şi în cealaltă lume. Lui fie 
cinstea şi slava, acum şi pururea şi în vecii vecilor. Amin! 


EVANGHELIA SĂPTĂMÂNII 
Luca XIV, 16-24 (Pilda celor poftiți la cină) 


Să luăm aminte la ce ne spune Părintele Ilarion Felea 
şi să cerem de la Dumnezeu să ne înveţe să preţuim 
adevărata bucurie: 


„Cine spune că religia creştină opreşte pe oameni de la 
bucurii?... lată, aici se spune limpede că cei ce ascultă 
glasul Evangheliei sunt chemaţi la o „cină mare”. In alt loc 
se spune „la nuntă”, la nunta fiului de împărat. Deci la un 
prilej de bucurie, nu de întristare; de fericire şi nu de jale. 
E vorba de adevăratele bucurii și de adevăratele fericiri 
pe care ni le dă Dumnezeu, nu de bucuriile şi fericirile 
trecătoare, pe care ni le dă lumea. De câte ori petrecerile 
şi bucuriile lumii nu se sfârşesc în jale, în sânge şi în 
lacrimi de durere!... Pe când bucuriile pe care ni le 
dăruiește Mântuitorul Hristos, prin Evanghelia şi Biserica 
Sa, sunt totdeauna curate, sfinte, mângâietoare şi 
înălțătoare.” 





APOSTOLUL SĂPTĂMÂNII 


Coloseni, I, 12-18 


Mulţumind cu bucurie Tatălui celui ce ne-a învrednicit pe 
noi să luăm parte la moştenirea sfinților, întru lumină. 
El ne-a scos de sub puterea întunericului şi ne-a 
strămutat în împărăția Fiului iubirii Sale, întru Care 
avem răscumpărarea prin sângele Lui, adică iertarea 
păcatelor; acesta este chipul lui Dumnezeu celui nevăzut, 
mai întâi născut decât toată făptura. Pentru că întru El 
au fost făcute toate, cele din ceruri şi cele de pe pământ, 
cele văzute, şi cele nevăzute, fie tronuri, fie domnii, fie 
începătorii, fie stăpânii. Toate s-au făcut prin El şi pentru 
El. El este mai înainte decât toate şi toate prin El sunt 
aşezate. Şi El este capul trupului, al Biserici; El este 
începutul, întâiul născut din morți, ca să fie EI cel dintâi 
întru toate. 


Părintele Zaharia de la Essex ne îndrumă să 
mulțumim lui Dumnezeu neîncetat: 


„Cea mai bună cale, cea mai vindecătoare cale de a primi 
lacrimi, lacrimi care vindecă şi sunt mântuitoare pentru 
sufletul nostru, este cea a recunoştinţei. Cu cât Ii 
muţumim mai mult lui Dumnezeu, cu atât mai mult 
primim harul Lui. Putem ajunge să mulţumim lui 
Dumnezeu pentru orice, după cum ne învaţă Liturghia: 
„pentru toate pe care le ştim şi pe care nu le ştim, pentru 
binefacerile arătate şi nearătate”. Când Îi mulţumim 
pentru orice, chiar şi pentru fiecare suflare pe care ne-o 
dă, cu cât li mulțumim mai mult, cu atât mai multă 
putere ne dă. Şi ajungem într-un punct în care dorim să-l 
mulţumim şi mai mult. Astfel, descoperim că nu suntem 
capabili să-l mulţumim pe măsură și plângem din 
recunoştinţă... O astfel de pocăință izvorâtă din 
recunoştinţă — pentru că nu Îi putem mulţumi pe măsura 
binefacerilor primite, este dătătoare de viaţă.” 


SFINŢII SĂPTĂMÂNII 





SF. IERARH DIONISIE DIN ZACHINT, 


FĂCĂTORUL DE MINUNI 
(17 decembrie) 





Sfântul Dionisie s-a născut în anul 1547, în insula 
grecească Zakynthos. Provenea dintr-o familie nobilă şi a 
primit o educaţie aleasă, reuşind să înveţe limbile greacă, 
italiană şi latină, dar şi teologia. 


Iubind viaţa călugărească, a intrat în mănăstire. Vieţuirea 
sa smerită, purtarea de grijă şi dragostea faţă de toţi, i-au 
hărăzit de la Dumnezeu, tânăr fiind, darul facerii de 
minuni și cel al înaintevederii. Râvnitor spre cele sfinte şi 
evlavios, a fost găsit vrednic de a fi hirotonit episcop, întâi 
al Eghinei, apoi al Zachintului şi Strofadelor. Smerit fiind 
însă, a părăsit scaunul episcopal după un timp şi s-a 
reîntors la nevoinţa din chilie. 


În anul 1622, în 17 decembrie, a trecut la Domnul şi a fost 
înmormântat după dorinţa sa în biserica Sf. Gheorghe 
Strofades, locul în care a fost hirotonit preot. După trei 
ani, trupul său a fost găsit neputrezit şi izvorând bună- 
mireasmă şi apoi mutat în biserica ce îi poartă numele. 
Este prăznuit de două ori pe an: pe 24 august (ziua mutării 
moaştelor sale) şi pe 17 decembrie (ziua trecerii sale la 
Domnul). 


Sfânt aliertăriui 


Sfântul Dionisie este pildă pentru noi pentru iertarea 
semenilor noştri, dar şi pentru dragostea faţă de ei. In 
viaţa sfântului se relatează că un om a venit la chilia lui și 
l-a implorat să îl ascundă de urmăritorii lui. Sfântul l-a 
întrebat de ce este urmărit şi a aflat că acesta omorâse un 
călugăr. Acel călugăr era chiar fratele după trup al 
sfântului. Sfântul a fost foarte îndurerat, dar l-a ascuns pe 
bărbat și nu l-a predat nici celor care îl căutau, nici 
justiţiei. Mai târziu, ucigașul s-a pocăit și a devenit monah 
la rândul lui. De aceea, sfântul este model de iertare 
pentru noi faţă de cele mai grave greşeli pe care le-ar face 
cineva împotriva noastră. 

se păstrase din vechime în sânul Bisericii. Ne vor obliga, 
adică, să trăim o viaţă mai isihastă, cu mai multă 
rugăciune, care va compensa cumva lipsa Dumnezeieştii 
Liturghii şi ne va pregăti să prăznuim cu mai mare dorinţă 
şi însuflare Patima şi Învierea Domnului Iisus. Astfel vom 
preschimba epidemia aceasta într-o  biruinţă a 
isihasmului. În tot cazul, orice îngăduie Dumnezeu în 
viaţa noastră este din bunătatea Sa şi pentru binele 
omului, căci El niciodată nu doreşte să se vatăme în vreun 
fel zidirea Sa. 


Negreşit, şi de vom fi lipsiţi mai mult timp de 
Dumnezeiasca Liturghie, vom răbda. Ce primim la 
Liturghie? Ne împărtășim cu Trupul şi Sângele lui 
Hristos, ce sunt pline de harul Său. Pentru noi, este o mare 
cinste și binefacere — dar primim, totodată, harul lui 
Dumnezeu în multe alte feluri. Când săvârşim rugăciunea 
isihastă, sălăşluim în prezenţa lui Dumnezeu cu mintea în 
inimă, chemând sfântul Nume al lui Hristos. 
Dumnezeiescul Nume ne aduce harul lui Hristos, pentru 
că este nedespărţit de Persoana Sa, şi ne duce în prezenţa 
Sa. 


Această Prezenţă a lui Hristos este curăţitoare, ne 
curăţeşte de fărădelegi şi păcate, ne înnoieşte şi ne 
luminează inima, ca să ia formă înlăuntru chipul lui 
Dumnezeu, Mântuitorul nostru, Hristos. De nu vom avea 
Paştile în biserică, să ne aducem aminte că fiecare contact 
cu Hristos este Paşti. Primim har în Dumnezeiasca 
Liturghie pentru că Domnul lisus este prezent acolo, El 
săvârşeşte taina şi El este Cel ce se împarte credincioșilor. 
Când însă chemăm Numele Său, pătrundem în aceeaşi 
Prezenţă a lui Hristos şi primim acelaşi har. De aceea, 
chiar dacă suntem lipsiţi de Liturghie, vom avea pururea 
Numele Său — nu suntem lipsiţi de Domnul. Mai mult, 
avem şi cuvântul Său, şi mai ales Evanghelia Sa. Dacă 
cuvântul Său sălășluieşte neîncetat în inima noastră, dacă 
îl cercetăm şi ne rugăm cu acesta, dacă devine limbajul 
nostru, cu care vorbim lui Dumnezeu tot aşa cum ne-a 
vorbit EI — atunci vom avea iarăşi harul Domnului. Pentru 
că cuvintele Sale sunt cuvinte ale vieţii veşnice , şi se 
săvârşeşte aceeași taină: primim harul Său şi ne sfinţim. 
Mai mult, cu fiecare prilej în care arătăm bunătate fraţilor 
noştri, Domnul se bucură, socotind că am făcut-o în 
Numele Său, şi ne răsplăteşte. Arătăm bunătate fraţilor 
noştri şi Domnul ne răsplăteşte cu harul Său. Este un alt 
mod prin care putem trăi în Prezenţa Domnului. Putem 
primi harul Domnului prin post, prin milostenii şi prin 
orice faptă bună. Aşa că, dacă suntem siliţi să nu ne 
adunăm în biserică, ne putem uni în duh, prin aceste 
sfinte virtuţi pe care le ştim, înlăuntrul Trupului lui 
Hristos, Sfânta Biserică, care păstrează unitatea 
credincioşilor cu Hristos şi cu celelalte mădulare ale 
Trupului Său. Tot ceea ce facem pentru Dumnezeu este o 
liturghie, căci slujeşte mântuirii noastre. Liturghia este 
cel mai mare eveniment din viaţa Biserici, în care 
credincioşii au putinţa să facă schimb între vieţişoara lor 
şi nemărginita viaţă a lui Dumnezeu. Impactul acestui 
eveniment ţine însă de pregătirea pe care o facem, prin 
tot ce am amintit: prin rugăciune, fapte bune, post, 
iubire de aproapele, pocăință. 


Pentru aceasta, iubiții mei fraţi, nu este nevoie să facem 
mărturisiri eroice împotriva guvernului pentru măsurile 
profilactice pe care le ia spre binele tuturor oamenilor. 
Nici să nu deznădăjduim, ci să meșşteşugim cu 


înţelepciune căi prin care să nu pierdem părtăşia 
vie cu Persoana lui Hristos. Nimic nu ne poate 
vătăma, trebuie doar să facem răbdare un răstimp anume 
— şi Dumnezeu va vedea răbdarea noastră, şi va înlătura 
toată piedica, toată ispita, şivom vedea iarăşi zorii zilelor 
de bucurie, şi vom prăznui împreună nădejdea şi 
dragostea noastră în Hristos lisus. 





PORTUL POPULAR. PERIPLU GEOGRAFIC 


PORTUL POPULAR DIN ZONA ARGEȘULUI 


Continuăm călătoria noastră în descoperirea frumuseţii 
portului popular românesc făcând un popas în zona 
Argeşului. 


Studiul portului popular din zona Argeş cuprinde cele trei 
zone etnografice: Argeş, Muscel şi Topolog. Diferenţele 
dintre zona Argeş şi cea a Muscelului sunt de cele mai 
multe ori minime. În zona Topologului existenţa 
cătrinţelor reprezintă o primă marcă identitară, în timp ce 
pentru Muscel şi Argeş, fota de formă dreptunghiulară 
este mai întâlnită. 





Portul popular din Muscel este îndeobşte prețuit şi socotit 
printre cele mai frumoase din ţară, de aceea îi vom acorda 
şi noi o atenţie deosebită. Elementele specifice acestui 
costum sunt maramele din borangic, salbele strălucitoare, 
fotele, dar şi iile lucrate cu mare măiestrie. 


Dacă la muncă se poartă de obicei ia aleasă în război, ea 
apare rareori în zilele de sărbătoare, când se foloseşte ia 
cusută. Ia de Muscel se caracterizează printr-o cusătură 
bogată, poate chiar prea încărcată, realizată cu materiale 
obişnuite ca: lână, arnici, mătase, fir de argint sau aur, 
fluturi şi betea. Câmpurile ornamentale de la ie sunt în 
general constante: gulerul, pieptul şi mâneca cu mai multe 
sectoare (altiţa, încreţul, rândurile în lungul mânecii, 
breţarea). 


Motivele ornamentale folosite sunt destul de variate. Cel 
mai frecvent este cel denumit în mod 
curent “fuşti” sau “fuste”. El se aseamănă cu nişte 
crestături în lemn, înşirate de o parte şi de alta a unei 
nervuri. Dacă laturile acestor crestături sunt realizate din 
linii frânte, ornamentul ia denumirea de “fundăţenii 
creţi”. 

fiecare român trebuie să fie la Biserică, pentru a 
se pătrunde în smerenie de Sfânta Evanghelie, 
pentru că: „Un om ca şi un popor, atât preţuieşte, 
cât a înţeles din Evanghelie”. 





„Rugăciunea din urmă - 31 X 1954 este o cutremurătoare 
mărturie a unui destin tragic, un bocet prin care se lasă şi 
o nădejde pentru urmaşi. Scrutându-şi viaţa atunci „când 
nu mai e mult până departe”, deşi lăsat „pradă 
vânturilor şi întâmplărilor, cu casa fără coperiş”, Fagul 
din Munţii Vrancei, peste care a trecut aproape un veac, 
în care a ţinut piept tuturor vicisitudinilor, la aproape 90 
de ani ai săi, nu renunţă la muncă. „Dacă se vor mai găsi 
niscaiva cărți, ori manuscrise, aştept cu recunoştinţă, să 
mi se arate lipsurile şi să mai îndrept ce se mai poate 
îndrepta”. Rugăciunea din urmă este mai mult decât un 
testament spiritual, aşa cum s-a spus, este „o socoteală cu 
veşnicia”, o mărturisire în faţa lui Dumnezeu; singur cu 
Cel de Sus, la fel ca baciul din Raiul Sovejei, Simion 
Mehedinţi - Soveja meditează la ceea ce ia cu el, dar mai 
ales la ceea ce lasă urmaşilor”. (Costică Neagu) 


Citate devenite celebre _ scrise de Simion Mehedinţi — 
Soveja: 


„Școala este unitatea de măsură a valorii relative a 
statelor şi a popoarelor”. 

„Limba este îmbrăcămintea sufletului.” 

„Cine a ridicat munca până la iubire acela a coborât 
raiul pe pământ.” 

„Mâna este unealta tuturor uneltelor.” 

„Prima şcoală a copilului e casa părintească.” 
„Adevărata renaştere a unui popor începe cu tinerimea 
sa, adevărata decădere tot de acolo începe.” 

„Mioriţa este o adevărată culminare faţă de vecini.” 
„Neamul românesc nu va putea birui greutăţile de azi, 
decât muncind mai mult şi mai bine, decât cei care îl 
duşmănesc, şi întrecându-i prin moralitate”. 


Laura Chiîlnicean 





PĂRINTII NE ÎNDEAMNĂ 





Arhimandritul Zaharia de la Essex 


Cuvânt de mângâiere la vreme de pandemie 
(17 martie 2020) (II) 


.+ 





Nu este loc, aşadar, de tulburare morbidă. Nici nu trebuie 
să ne împotrivim măsurilor luate de guvem pentru a 
reduce răspândirea afecţiunilor pe care le vedem la atâţia 
oameni. Este greșit să acționăm împotriva autorităţilor. 
Să facem ce ne spune guvernul, pentru că nu ni se cere să 
ne lepădăm de credinţa noastră, ci doar să luăm câteva 
măsuri pentru binele comun al tuturor, ca să trecem 
peste încercarea aceasta — şi nu sunt deloc nerezonabile. 
Unii o iau prea mărturisitor, ridică stindardul și fac pe 
mucenicii şi mărturisitorii. Noi, să nu ne îndoim: vom 
arăta doar supunere faţă de ordinele guvernului. Este 
nedrept să facem neascultare de guvern de vreme ce, când 
ne vom îmbolnăvi, la spitalele lor vom alerga şi ei vor fi cei 
care să suporte cheltuielile și să ne îngrijească. De ce să 
nu-i ascultăm? 


Acesta este cugetul lui Hristos, pe care Dumnezeu l-a 
arătat în viaţa Sa pământească, aceasta este porunca 
apostolească pe care am primit-o: „...să se supună 
stăpânirilor şi dregătorilor, să asculte, să fie gata la orice 
lucru bun, să nu defaime pe nimeni, să nu fie sfăditori, ci 
îngăduitori, arătând întreaga blândeţe faţă de toţi 
oamenii” , şi: „Supuneţi-vă, pentru Domnul, oricărei 
orânduiri omeneşti, fie împăratului, ca înalt stăpânitor, 
fie  dregătorilor...” Dacă nu ne supunem 
stăpânitorilor noştri, care nu ne cer mult, cum ne 
vom supune lui Dumnezeu, Care ne dă o lege 
dumnezeiască, mult mai înaltă decât orice lege 
omenească? Dacă păzim legea lui Dumnezeu, nu 
suntem mai presus de legile omenești, spuneau apologeţii 
celui de-a doilea veac, când Imperiul Roman îi prigonea 
pe creştini. 


De mirare că în ţara în care trăim, Marea Britanie, 
fotbaliştii arată atâta înţelegere şi discernământ încât sunt 
primii care să-şi întrerupă activitatea, supunându-se 
indicaţiilor guvernului de a lua măsuri profilactice! Şi ar fi 
trist ca tocmai noi, cei credincioşi, să nu ne ridicăm la 
măsura fotbaliştilor şi să nu arătăm aceeaşi supunere de 
autoritățile pentru care se roagă Biserica noastră. 


Dacă ne vor cere să înceteze slujbele Bisericii, să ne 
supunem pur şi simplu, şi să binecuvântăm pronia lui 
Dumnezeu. Mai mult, acest lucru ne aduce aminte de o 
veche predanie a Părinților din Palestina: în Marele Post, 
în Duminica Lăsatului-sec de brânză, după iertarea 
reciprocă, [monahii] ieșeau în pustie timp de patruzeci de 
zile, fără Liturghie, stăruind, pentru a se pregăti, în post şi 
rugăciune, şi se întorceau în Duminica Floriilor ca să 
prăznuiască după cuviinţă Patima şi Învierea Domnului. 

Făcător de minuni 


Sfântul revarsă binecuvântări tuturor credincioşilor care 
îl cheamă în ajutor. De asemenea, înfăptuieşte minuni 
nenumărate. Un bărbat grec căruia îi fuseseră scoşi ochii 
cu 20 de ani în urmă, primeşte o pereche de ochi noi, 
rugându-se şi îmbrăţişând picioarele Sfântului Dionisie, 
iar o fetiță paralizată, din California, începe să meargă şi 
să sară, închinându-se moaştelor sfântului, la hramul său, 
strigând minunea în limba greacă, pe care n-o vorbise 
niciodată până atunci. 


Părăseste racla si umblă 





Moaştele sfântului se află în biserica ce îi poartă numele 
din oraşul Zakynthos şi, uneori, este imposibil ca racla să 
fie deschisă. Se pare că acest lucru se întâmplă atunci când 
sfântul iese afară din raclă şi înfăptuieşte minuni. După ce 
racla se poate deschide, pe picioarele lui se găsesc alge 
marine, iar hainele lui sunt uzate. De fapt, papucii lui 
trebuie să fie înlocuiţi încontinuu, deoarece sunt purtaţi 
foarte des. Deseori, el este văzut umblând pe străzi. 
Să avem rugăciunile lui! 

I.G. 





CUVÂNT DE LA PATERIC 


Avva Ari (13 decembrie) a fost unul dintre nevoitorii 
celei de-a doua generaţii de pustnici egipteni. În Pateric se 
spune despre acesta: 


A mers avva Avraam la avva Ari. Şi şezând ei, a venit un 
frate la bătrânul şi i-a zis lui : spune-mi, ce voi face ca să 
mă mântuiesc ? Iar el i-a zis : du-te, petreci anul acesta 
mâncând seara pâine şi sare şi vino iarăşi şi-ţi voi grăi ! Şi 
ducându-se, a făcut aşa. Și după ce s-a împlinit anul, a 
venit iarăşi fratele la avva Ari şi s-a aflat atunci și avva 
Avraam acolo. Şi a zis iarăși bătrânul fratelui : du-te, 
posteşte şi întru acest an, mâncând din două în două zile. 
Și după ce s-a dus fratele, a zis avva Avraam lui avva Ari: 
pentru ce grăiești tuturor fraţilor cu cumpănă usşoară, iar 
acestui frate îi pui sarcini grele ? I-a zis bătrânul : fraţii, 
precum vin căutând, aşa se şi duc; iar acesta pentru 
Dumnezeu vine, să asculte cuvânt. Căci este lucrător 
și orice voi zice lui, cu sârguinţă face. Pentru 
aceasta şi eu îi grăiesc lui, cuvântul lui Dumnezeu. 
dăruindu-le un berbec, i-a slobozit. Şi glumind le-a zis: Ca 
să nu vă arătaţi că în zadar aţi privegheat. 


XXX 


DIN ÎNVĂȚĂTURA PĂRINTELUI ARSENIE 


Ajutorul bun e acela care te pune în cea mai bună 
cunoştinţă de cauză şi în cea mai bună cunoştinţă de sine, 
ca, în aceste condiţii, să poți lua hotărârea singur. 
Hotărârea bună e deci aceea care o poţi susţine ca bună 
între orice împrejurări şi vârste. Hotărârea bună de 
urmat e deci aceea care corespunde puterii tale reale 


de a o urma fără cumpene, fără compromisuri şi 
cu aceeaşi bucurie toată viaţa. Că dificultăţile apar 
sigur cu cât alegerea e mai curajoasă şi mai aleasă. 





PATERICUL ROMÂNESC 


PĂRINTELE ISAIA ȚUGURLAN 


VREDNIC SLUJITOR AL MONAHISMULUI 
ROMÂNESC 





„Se spune adeseori că mănăstirea este lăcaş de pocăință, 
locul unde monahul se nevoieşte pentru ca să se 
izbăvească de patimi şi să plângă înaintea lui Dumnezeu. 
Insă cu atât mai mult am putea spune că mănăstirea este 
lăcaş de recunoştinţă, locul unde se aduce neîncetat 
mulţumire Domnului. Odată l-am întrebat pe unul dintre 
fraţii mai tineri din mănăstirea noastră ce l-a făcut să se 
călugărească. Iar el mi-a răspuns: «Dumnezeu a făcut 
atât de multe pentru mine, încât m-am gândit că n-aş puta 
găsi un mijloc mai bun pentru a-l mulţumi»> (...) Fiind 
zidiţi după chipul lui Dumnezeu, noi avem putinţa să-l 
aducem mulţumire urmând pilda lui Hristos şi păşind pe 
calea spre cele de jos. Mănăstirea este prin excelenţă locul 
unde ni se dă prilejul să săvârşim această pogorâre 
smerită.“ (Arhimandrit Zaharia Zaharou,  Pecetea 
prezenţei lui Hristos în inima omului, pp. 198-199). 


Un monah care, cu darul lui Dumnezeu, a izbutit să 
săvârşească această pogorâre smerită a fost şi Părintele 
Arhimandrit Isaia Ţugurlan. Prin răbdare, ascultare şi 
aşteptare, şlefuit în multe şi grele încercări, Părintele Isaia 
şi-a asumat condiţia precară, fiind mereu cu faţa şi 
inima spre Dumnezeu. 


S-a născut la 5 aprilie 1928, în comuna Umbrăreşti (jud. 
Galaţi), într-o familie evlavioasă, fiind botezat cu numele 
Ilie. La numai 18 ani intră în Mănăstirea Bogdana, una 
dintre cele mai vechi, dar şi frumoase mănăstiri din 
Arhiepiscopia Romanului şi Bacăului. În această ctitorie a 
logofătului Solomon Bârlădeanu şi a soţiei sale Ana, a 
primit tânărul Ilie haina monahală. l-a cerut lui 
Dumnezeu ca măcar trei ani să nu iasă deloc din 
mănăstire, iar după moarte să fie îngropat în cimitirul 
mănăstirii sale de metanie. Dumnezeu i-a ascultat 
rugăminţile. 

În 1959, regimul comunist instalat în România în mod 
abuziv la 6 martie 1945, dă odiosul decret 410 prin care 
foarte mulţi călugări au fost nevoiţi să părăsească 
mănăstirile. După treisprezece ani de nevoinţă adevărată, 
Părintele Isaia este alungat din mănăstire şi obligat să 
renunţe la haina monahală. Pentru a-şi asigura existenţa 
a lucrat ca zilier prin sate, pe unde găsea. Dar aşa cum 
spunea  lon Gavrilă  Ogăranu, bravul luptător 
anticomunist din Munţii Făgăraşului: brazii se frâng, dar 
nu se îndoiesc, nici Părintele Isaia nu şi-a pierdut 
nădejdea, bineştiind că Domnul nu-i părăseşte niciodată 
pe ai Săi. Astfel că în 1968, episcopul Partenie Ciopron al 
Romanului îi încredinţează Mănăstirea Runc, aflată în 
paragină. Împreună cu o „mână“ de maici, cu rugăciune şi 
încrezători în ajutorul lui Dumnezeu, ridică din inimă 
vechiul aşezământ monahal, înfruntând mari necazuri şi 
lipsuri. După alţi zece ani trudnici, dar rodnici, se mută cu 
maicile la Mănăstirea Bogdana care, în urma decretului 
amintit, a fost transformată în spital de neuropsihiatrie, 
iar după cutremurul din 4 martie 1977, complexul 
mănăstiresc ajunge în stare de ruină. Deşi istovit de 
puteri, Părintele Arhimandrit Isaia, împreună cu soborul 
de maici, încep dificila muncă de refacere şi consolidare a 
mănăstirii. 





Trebuie să spunem că mănăstirea nu exista în mod oficial, 
ci era doar un Complex muzeistic, maicile neavând voie să 
poarte veşmintele călugăreşti. In fapt, lucrurile au stat cu 
totul altfel, pentru că Sfânta Liturghie săvârşită zilnic, 
rugăciunea şi nevoinţa, tăinuite de ochii lumii şi ai 
autorităţilor, au ţinut aprinsă candela credinţei. Astfel că, 
în timpul cât Părintele Isaia a fost duhovnicul mănăstirii, 
obştea a ajuns la 70 de vieţuitoare. Iată cum îşi 
mărturiseşte Părintele Isaia o parte din durerile, dar şi 
bucuriile vieţii sale: 


„În tinerețe am fost încercat de Dumnezeu prin acel 
decret blestemat ca să părăsesc mănăstirea. Rana pe 
sufletul meu nu a fost mică. Am trecut prin ispite 
neobişnuite, dar nu am uitat că sunt călugăr. 
Rugăciunea şi metaniule nu mi-au lipsit. Dorinţa 
lăuntrică de a mă întoarce în mănăstire mi-a ars inima 
ca un cărbune. N-aveam nimic. Eram sărac, dar mi-am 
purtat jugul pentru un timp, aşteptând... Acum sunt la 
Bogdana şi mă rog şi muncesc. Abia avem timp să ne 
îndulcim şi gurile noastre uscate cu pâine şi ce mai este. 
Dar dăm slavă lui Dumnezeu! În grădina 
duhovnicească a Maicii Domnului nimeni nu va 
pieri“. Să luăm aminte şi noi cei de astăzi! 


„Osârduitorul Duhovnic Isaia a înţeles că Ortodoxia face 
parte din eul său intim şi ea este proteina care i-a 
alimentat în tăcere trupul şi sufletul deopotrivă în 
momente grele din viaţa sa. (...) Vorbele lui conţineau o 


stare sufletească a lui şi numai a lui. Niciodată nu s-a 
plâns nimănui la vreme de necaz sau în lipsuri. (...) 
Părintele n-a glumit cu viaţa sa de călugăr, drept pentru 
care a avut atitudine, curaj de a da vieţii monastice un 
profund sens prin bucuria şi mulţumirea trăirii în 
Dumnezeu“ (Părintele Constantin Catana, Mănăstirea 
Văratic). 


Părintele Isaia susţinea cu putere că monahismul nu 
înseamnă schimbare pe dinafară, ci spre cele 
dinăuntru şi că fără bucuria slujirii şi întâlnirii cu 
Hristos, prin Sfintele Taine, nu poţi urca spre Cer. De 
asemenea este nevoie de răbdare, de timp, de seriozitate, 
de rugăciune, de tăcere, de multă smerenie şi să te laşi cu 
totul în seama lui Dumnezeu: „Pentru mântuire trebuie 
timp, dar şi seriozitate cu viața ta, căci cu Dumnezeu 
nu te poți juca. Lui nu-i trebuie vorbă multă, ci fapte şi 
viață după Cuvântul Evangheliei. Lui Dumnezeu nu 
trebuie mereu să-i vorbeşti, ci să te smereşti, să rabzi, să 
te rogi şi să te laşi în voia Lui şi-n toată vremea 
mulțumeşte-l pentru toate. Apoi să te bucuri în Hristos 
că te-a găsit vrednic să-I slujeşti, dar să ai mare grijă de 
felul cum Îi slujeşti: să fii fără compromisuri şi confuzii, 
să fii viu în tot ceea ce faci, căci viaţa unui slujitor al lui 
Dumnezeu trebuie să fie curată şi nu teorie, că de ăştia 
cu teorie e plină lumea (...) Opreşte-ți gândul de la multa 
vorbă fără de folos. Tăcerea este folositoare şi roditoare. 
Pune-ţi în fiecare zi un început tainic în rânduiala 
lăuntrică“. 


În Mănăstirea Bogdana, cea în care I-a făgăduit lui Hristos 
ascultarea până în sfârşit, Părintele Isaia trece la cele 
veşnice într-o dumincă frumoasă de Florii a anului 2001, 
la vârsta de 73 de ani. Pe sicriul său a fost aşezată o ramură 
de salcie pletoasă, pe care lacrimile soborului de maici şi 
a celor mulţi fii duhovniceşti ai săi o vor ţine verde, în 
iubirea lor de rămas bun, dar şi de înviere. 


Acesta a fost Părintele Isaia 'Ţugurlan, un Cuvios de pe fila 
de Pateric, care a gândit la fel cum a vorbit şi a vorbit la fel 
cum a gândit, un desăvârşit împlinitor al poruncilor 
Evangheliei, care a agonisit în adâncul inimii lumina 
mistuitoare a Dragostei dumnezeieşti. 


Maicile de la Mănăstirea Bogdana au adunat într-o carte 
mărturii ale lor, dar şi ale credincioşilor despre vrednicul 
slujitor al lui Dumnezeu, Părintele Isaia Ţugurlan. Redăm 
câteva. 


* Monahia 1.: 


„Părintele iubea mult biserica. Deseori zicea: ««Râvna 
Casei Tale, Doamne, M-a mâncat»»> (Ps. 68, 11). A ajutat 
nu numai Biserica, ci şi acolo unde era nevoie, fie tineri 
care îşi întemeiau o familie şi nu aveau casă, fie familii 
nevoiaşe. Oamenii atâta încredere aveau în bunătatea lui 
şi îl ştiau cât este de săritor, încât era de ajuns, uneori, 
doar un scurt mesaj. 


Odată, o văduvă bătrână din sat a rugat pe un vecin să-i 
spună doar atât: că a tăiat covata şi a pus-o pe foc, iar 
Părintele nu a întârziat să-i trimită lemne pentru foc“. 


* „Maica Onufria de la Mănăstirea Viforâta povestea că, pe 
când era de 13-14 ani, mama ei s-a îmbolnăvit grav şi a 
căzut la pat. Cu inima zdrobită de durere, pentru că 
medicii nu mai puteau să o ajute, copila a luat un braţ de 
preşuri ţesute în casă, la ţară, şi a alergat la Părintele Isaia. 
A pus preşurile în faţa Părintelui, s-a aşezat în genunchi 
peste ele şi plângând sfâşietor —a spus că mama ei va muri 

şi ce vor face ea şi fraţii ei dacă mama nu va mai fi?! 


Părintele i-a pus mâna pe umăr şi cu un glas care reuşea 
să smulgă un zâmbet şi de pe cele mai triste feţe, i-a spus 
cu un ton liniştitor: «Du-te, că mama ta nu va muri!>». 
Fata i-a sărutat mâna şi a plecat spre casă cu nădejde în 
suflet. Iar cum nădejdea nu ruşinează niciodată, a găsit-o 
pe mama ei aşteptând-o la poartă, stând pe un scaun“. 

Desen de Elena Dărăban 


„O credincioasă din Târgu-Ocna care venea la 
mormântul Părintelui spunea: ««Părintele Isaia ne-a fost 
şi tată şi mamă, de toate. Acum suferim că nu-l mai avem. 
Ne lovim de tot felul de greutăţi şi nu avem cui să ne 
plângem necazul. Suntem cu toţii în iad şi-n dureri. 
Lumea e plină de toate răutăţile. Avem lacrimi şi durere 
pentru trup, dar pentru suflet nu avem nici lacrimi, nici 
timp. Când mergeam la Părintele, sufletul îmi era mai 
uşor, inima mai plină de bucurie. A murit Părintele şi 
simţim că şi noi am murit cu sufletul. De asta am venit la 
mormântul lui, să ne rugăm, că a plecat la Dumnezeu 
îngreuiat cu păcatele noastre. Ne lipseşte mult. A fost ca 
un Sfânt pentru no». 


+ „Un tânăr pe nume George, fiind plecat la muncă în 
Spania, s-a îmbolnăvit. Simţea că un duh rău îl chinuia. 
Băiatul a rugat-o pe mama lui să-l ducă la Mănăstirea 
Bogdana, la mormântul Părintelui Isaia, despre care 
auzise, căci avea nădejde că aici se va face bine. Aşa ne-am 
pomenit, într-o noapte, cu ei la poartă, iar după ce i-am 
ascultat povestea cutremurătoare, i-am condus la 
arhondaric, însă băiatul a zis că el vrea să meargă direct la 
mormântul Părintelui. Acolo s-a rugat stăruitor şi a fost 
izbăvit. De atunci vine mereu să mulțumească pentru 
ajutorul primit.“ 


Fără a avea pretenţia că am prezentat exhaustiv viaţa şi 
faptele pline de Duh ale Părintelui Isaia — nici nu am fi 
putut face aceasta —, ne oprim aici, îndemnându-i pe fraţii 
noştri dragi, doritori să afle şi alte cuvinte sau fapte 
deosebite ale Cuviosului Isaia, să caute cartea Părintelui 
Constantin Catana de la Mănăstirea Văratic: Părintele 
Isaia Ţugurlan, un Cuvios de pe fila de Pateric, dar şi 
Patericul Românesc al Părintelui Ioanichie Bălan. 


Cuvioase Părinte Isaia, roagă-te lui Dumnezeu pentru 
noi! 


Monahia T. 


In memoriam 


SIMION MEHEDINŢI — SOVEJA 


Unul din marii pedagogi creştini ai 
neamului nostru 
(14 decembrie 1962) 


Câte se pot spune şi câte se pot scrie despre marele Simion 
Mehedinţi -— Soveja! Mare geograf - academician, 
întemeietorul geografiei române moderne - dar şi mare 
pedagog! Personalitate polivalentă, S. Mehedinţi - 
Soveja a abordat mai multe domenii ştiinţifice: geografia, 
etnografia, istoria, pedagogia, filosofia, geografia 
punând-o în strânsă legătură cu istoria, etnografia şi cu 
pedagogia, fiind primul nostru mare etnolog, unul 
dintre cei mai mari pedagogi români, sfătuitorul 
neamului, savant cu deschidere europeană. 


Originea sovejană, acolo unde s-a zămislit Mioriţa, a 
considerat-o ca pe un blazon de înaltă nobleţe, fapt 
pentru care mai târziu a adăugat numelui său şi Soveja. 


Deşi este recunoscut mai mult ca geograf, adevărata 
vocație a lui Simion Mehedinţi - Soveja a fost cea de 
educator. Premisele teoretice ale concepţiei pedagogice a 
lui Mehedinţi - Soveja îşi au originea în etnografie şi le 
găsim inserate în doctrina sa etnografică, exprimată în 
cursurile de etnografie, în Discursul de recepţie la 
Academia Română (6 iun. 1920). 


Pedagog şi educator al 
neamului, Mehedinţi a 
dus o permanentă muncă 
de educare a tinerilor în 
spiritul Evangheliei. În 
acest sens, el a dăruit 
tineretului şcolar un 
manual de educaţie 
moral-creştină: Parabole 
şi învățături din 
Evanghelie. Prin această 
„lucrare didactică”, 
autorul limpezeşte 
noţiunea de „veste bună” 
— Evanghelie. 





Simion Mehedinţi - Soveja a fost preocupat de educarea 
întregului popor în spiritul Evangheliei. Astfel, în 
perioada 14 septembrie 1914 - iunie 1933, a editat 
publicaţia săptămânală: „Duminica poporului, foaie 
pentru ridicarea poporului. Stând la îndemâna tuturor 
celor ce au de spus un cuvânt cinstit pentru învățătura 
neamului românesc în viaţa de toate zilele”. Duminica 
poporului a apărut sub paradigma „Un neam, un suflet, 
un hotar”, ceea ce însemna: o naţiune, un trai curat, 
creştinesc şi un singur hotar, visul de aur al românilor. 
Sub titlu, se tipărea calendarul ortodox, săptămânal. În 
fiecare număr apărea Evanghelia din duminica respectivă, 
„să se citească de cei ce întâmplător nu au fost la biserică”. 
Acest „întâmplător” izvora din credinţa că 
duminica, de „ziua sufletului”, 


